*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*157. számú előterjesztés*

Bátaszék Város Önkormányzat Képviselő-testületének 2022. augusztus 31-én

15 órakor megtartandó ülésére

Döntés a Vállalkozók és Munkáltatók Országos Szövetsége Tolna megyei szervezetének támogatási kérelméről

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző  **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2022.08.30. |

**Tisztelt Képviselő-testület!**

A Prima Primissima Díj 2005-től egészült ki a területi Prima díjak rendszerével. Ekkortól szűkebb környezetünk kiválóságai is méltó elismerésben részesülhetnek. Alig hat év alatt az összes megye csatlakozott, így **mára az ország egész területén önálló elismerésben részesülhetnek a szellemi élet, a kultúra, a tudomány, a művészet és a sport megyei legjobbjai.** Ők azok, akik közelről figyelhető, megismerhető példaképeivé válhatnak szűkebb hazájuk közösségének.

A megyei Prima díjak rendszerének célja, hogy megőrizze a magyar értelmiség és szellem **helyi eredményeit**, erősítve a kisebb társadalmi egységek összetartozását, elősegítve fejlődésüket.

**Az évenként odaítélt megyei Prima díjat** mind a tizenkilenc megyében, **megyénként hárman nyerhetik el.**

Bátaszék Város Önkormányzatához (a továbbiakban: Önkormányzat) 2022. augusztus 11-én érkezett a **Vállalkozók és Munkáltatók Országos Szövetsége Tolna Megyei Szervezetének** levele, amely a jelen előterjesztés mellékletét képezi. A levél szerint a VOSZ országos szervezete és a megyei vállalkozók, munkáltatók **megyei szinten ismét megjutalmazzák a megyei kiválóságokat idén is** (2022. november 18-án), továbbá szeretnék ismételt köszönetüket kifejezni a korábbi támogatással kapcsolatosan.

A korábbi díjazottjaikhoz hasonlóan idén is szeretnének minden jutalmazott számára 1-1 millió forintos pénzjutalmat, és egy 500.000 Ft-os Közönség Díjat átadni egy kulturális ajándékkosárral, állófogadással egybekötött estén.

A korábbi évek tapasztalatai alapján kiemelt támogatóként, Bátaszék Város Önkormányzatát is kérik, hogy ebben az évben is támogassa a rendezvény színvonalas megrendezését.

A fentiekre tekintettel kérjük az alábbi határozati javaslat elfogadását.

**H a t á r o z a t i j a v a s l a t:**

**Tolna Megyei Prima Díj és rendezvény támogatására**

Bátaszék Város Önkormányzatának Képviselő-testülete a Vállalkozók és Munkáltatók Országos Szövetsége Tolna Megyei Szervezetének részére a Szekszárdon megrendezésre kerülő 2022. évi Tolna Megyei Prima Díj díjátadó rendezvény költségeihez 200.000 Ft-, azaz Kettőszázezer forint támogatást biztosít a 2022. évi költségvetés általános tartalék kerete terhére.

*Határidő:* 2022. szeptember 16.

*Felelős:* Dr. Bozsolik Róbert polgármester

 (a támogatási szerződés aláírásáért)

*Határozatról értesül:* Szervezet vezetője

 BKÖH Pénzügyi Iroda

 irattár